Rembate
Šis raksts ir par apdzīvotu vietu Ogres novadā. Par ciemu līdz 1931. gadam skatīt rakstu Lielvārde. Rembate ir ciems Ogres novada Rembates pagastā, pagasta centrs. Izvietojies pagasta dienviddaļā 17 km no novada centra Ogres, 7 km no Ķeguma un 52 km no Rīgas. Apdzīvotā vieta izveidojusies uz bijušās Rembates muižas (vācu: Ringmundshof) zemes pēckara gados kā kolhoza "Uzvara" centrs. Līdz 1931. gadam Rembates nosaukums bija tagadējai Lielvārdes pilsētai, bet līdz 1926. gadam — dzelzceļa stacijai. Rembatē atrodas pagasta pārvalde, tautas nams, bibliotēka, feldšeru un vecmāšu punkts, pasts un veikals.